stanford-oval/wikipedia huggingface dataset:
กลีบท้ายทอย
หน้าที่

ส่วนที่สำคัญที่สุดส่วนหนึ่งของสมองกลีบท้ายทอยก็คือ  คอร์เทกซ์สายตาขั้นปฐม  (primary visual cortex)
เซลล์รับแสง  (photoreceptor cell)  ในเรตินา  ส่งข้อมูลแสงไปทางลำเส้นใยประสาทตา  ไปยังนิวเคลียสงอคล้ายเข่าด้านข้าง  (lateral geniculate nucleus) ผ่านวิถีประสาทนิวเคลียสงอคล้ายเข่า-คอร์เทกซ์ลาย (geniculostriate pathway) ไปยังคอร์เทกซ์สายตา  ซึ่งแต่ละข้างรับข้อมูลดิบจากครึ่งด้านนอกของเรตินา  ที่อยู่ในด้านศีรษะเดียวกัน  และจากครึ่งด้านในของเรตินา  ที่อยู่ในด้านศีรษะตรงกันข้ามกัน
ส่วน cuneus รับข้อมูลทางตาจากส่วนบนของเรตินาด้านตรงข้ามของศีรษะ  ซึ่งมีข้อมูลของลานสายตา  (visual field)  ด้านล่าง  ส่วนรอยนูนรูปลิ้นรับข้อมูลจากส่วนล่างของเรตินาด้านตรงข้ามของศีรษะ   ซึ่งมีข้อมูลของลานสายตาด้านบน  สองส่วนนี้รวมกันโดยกิจเรียกว่า  "คอร์เทกซ์สายตาขั้นปฐม"   หรือเรียกอีกอย่างหนึ่งว่า  "เขตบร็อดแมนน์ 17"
จากเรตินา  ข้อมูลสายตาถูกส่งผ่านสถานีย่อย  คือนิวเคลียสงอคล้ายเข่าด้านข้าง  (lateral geniculate nucleus) ซึ่งอยู่ในทาลามัส  ก่อนที่จะถูกส่งต่อไปยังคอร์เทกซ์ เซลล์ประสาทที่อยู่ด้านหลังในเนื้อเทาของสมองกลีบท้ายทอยด้านหลัง  ถูกจัดระเบียบเป็นแผนที่ทางปริภูมิของลานสายตา  การสร้างภาพของสมองโดยกิจ  เช่น fMRI  แสดงรูปแบบการตอบสนองของเนื้อเยื่อคอร์เทกซ์ของกลีบสมองทั้งสอง  ที่คล้ายๆ กันกับเรตินา  เมื่อลานสายตาประสบกับรูปแบบที่มีกำลัง
ถ้าสมองกลีบท้ายทอยซีกหนึ่งเสียหาย  อาจจะทำให้เกิดการสูญเสียการเห็นประเภท  homonymous hemianopsia คือมีส่วนของลานสายตาด้านเดียวกันที่สูญเสียไปในตาทั้งสองข้าง  รอยโรคที่สมองกลีบท้ายทอยอาจจะทำให้เกิดประสาทหลอนทางตา  ส่วนรอยโรคในเขตประสาทสัมพันธ์  ในสมองกลีบข้าง สมองกลีบขมับ และสมองกลีบท้ายทอย  มีความสัมพันธ์กับภาวะเสียการระลึกรู้สีเหตุสมอง  (cerebral achromatopsia)  ภาวะไม่รู้ความเคลื่อนไหว  (akinetopsia)  และภาวะเสียการเขียน (agraphia)
ความเสียหายต่อคอร์เทกซ์สายตาขั้นปฐม  ซึ่งอยู่บนผิวของสมองกลีบท้ายทอยด้านหลัง  สามารถทำให้ตาบอด  เนื่องจากมีช่องในแผนที่ทางตาบนผิวของคอร์เทกซ์สายตา  ที่เกิดจากรอยโรค
กายวิภาคโดยกิจ

สมองกลีบท้ายทอยแบ่งออกเป็นเขตการเห็น  (visual areas)  หลายเขต  ในแต่ละเขตมีแผนที่สมบูรณ์ของโลกทางการเห็น  ถึงแม้ว่า  จะไม่มีตัวบ่งชี้ทางกายวิภาคที่แยกแยะเขตเหล่านี้  (ยกเว้นลายเส้นที่เด่นในคอร์เทกซ์ลาย)  นักสรีระวิทยาก็ได้ใช้อิเล็กโทรด  เพื่อสำรวจการทำงานของเซลล์ประสาทในเขต  แล้วแบ่งคอร์เทกซ์ออกเป็นเขตต่างๆ กันโดยกิจ
เขตที่แบ่งโดยกิจเขตแรกก็คือคอร์เทกซ์สายตาขั้นปฐม (คอร์เทกซ์สายตาขั้นปฐม) ซึ่งมีข้อมูลเกี่ยวกับทิศทางเฉพาะที่ (local orientation)  ความถี่ปริภูมิ และคุณลักษณะต่างๆ ของสี คอร์เทกซ์สายตาขั้นปฐมส่งสัญญาณไปยังเขตต่างๆ ของสมองกลีบท้ายทอยในทางสัญญาณด้านล่าง  (คือ เขตสายตา V2 และเขตสายตา V4) และในทางสัญญาณด้านหลัง (คือ เขตสายตา V3 และเขตสายตา MT และ dorsomedial area)
โรคลมชักกับสมองกลีบท้ายทอย

งานวิจัยเร็วๆ นี้แสดงให้เห็นว่า  สภาพประสาทเฉพาะอย่างบางอย่าง  มีผลต่อโรคลมชักที่สมองกลีบท้ายทอยแบบ  idiopathic แบบ symptomatic  (idiopathic occipital lobe epilepsies)
การชักที่สมองกลีบท้ายทอย  ถูกเหนี่ยวนำโดยแสงสว่างฉับพลัน  หรือภาพทางตาที่มีสีหลายสี  ซึ่งเรียกว่าตัวกระตุ้นกระพริบ  (flicker stimulation) ที่มักจะมาจากโทรทัศน์  ส่วนการชักแบบนี้เรียกว่า  การชักไวต่อภาพ  (photo-sensitivity seizure)  คนไข้ที่ประสบการชักที่สมองกลีบท้ายทอย  บรรยายการชักของตนว่า  มีการเห็นสีที่สดใส  เป็นการเห็นที่พร่ามัวมาก  และบางคน  ก็มีการอาเจียน  ภาวะนี้  มักจะถูกเหนี่ยวนำในเวลากลางวัน  โดยโทรทัศน์  วิดีโอเกม  หรือการกระตุ้นแบบกระพริบอย่างใดอย่างหนึ่ง
การชักที่สมองกลีบท้ายทอย เป็นการชักที่จำกัดอยู่ในสมองกลีบท้ายทอย  ซึ่งอาจจะเกิดขึ้นแบบไม่มีเหตุอะไร  หรืออาจจะถูกเหนี่ยวนำด้วยตัวกระตุ้นทางตาภายนอก  โรคชักที่สมองกลีบท้ายทอยมีแบบ idiopathic แบบ symptomatic และแบบ cryptogenic   ภาวะแบบ symptomatic เริ่มเกิดในวัยใดก็ได้  และในขั้นใดก็ได้หลังจากหรือระหว่างการเป็นไปของโรคที่เป็นเหตุของการชัก  ในขณะที่แบบ idiopathic มักจะเริ่มเกิดขึ้นในวัยเด็ก
โรคชักที่สมองกลีบท้ายทอยเกิดขึ้นใน 5%-10% ของโรคชักทั้งหมด
ภาพต่างๆ

ฐานสมอง  สมองกลีบท้ายทอยมีป้ายด้านล่าง
รูปวาดแสดงตำแหน่งต่างๆ ของสมองเทียบกับกะโหลก  สมองกลีบท้ายทอยมีสีแดงอยู่ด้านซ้ายมือ
สมองกลีบท้ายทอยมีสีน้ำเงิน
สมองกลีบท้ายทอย มีสีม่วงน้ำเงิน
สมองกลีบท้ายทอย มีสีเขียวอ่อน
ดูเพิ่ม

กลีบสมอง
สมอง
ซีรีบรัม
กลุ่มอาการต่อต้านแอนโดรเจน

| กลุ่มอาการต่อต้านแอนโดรเจน (Androgen insensitivity syndrome) |
| --- | --- |

ภาพโปรตีนตัวรับแอนโดรเจน ซึ่งหากการทำหน้านี้ของโปรตีนนี้บกพร่องจะทำให้เกิดกลุ่มอาการต่อต้านแอนโดรเจน
สาขาวิชา: Endocrinology
กลุ่มอาการต่อต้านแอนโดรเจน (อังกฤษ: androgen insensitivity syndrome; AIS, androgen resistance syndrome) เป็นกลุ่มของความผิดปกติทางการเจริญทางเพศอย่างหนึ่งที่เกิดจากการกลายพันธุ์ของยีนที่สร้างแอนโดรเจน รีเซพเตอร์ (androgen recepter) ผลของความผิดปกติเหล่านี้มีหลายอย่างขึ้นกับโครงสร้างและความไว (sensitivity) ของรีเซพเตอร์ที่ผิดปกติ ผู้ป่วยกลุ่มอาการนี้มีโครโมโซมเป็น XY ส่วนใหญ่จะมีความบกพร่องในการแสดงออกของลักษณะเพศชาย (undervirilization) และภาวะเป็นหมันแตกต่างกันไปในหลายระดับ ผู้ป่วยบางรายมีอาการต่อต้านแอนโดรเจนโดยสมบูรณ์ (compelte androgen insensitivity syndrome; CAIS) ทำให้มีลักษณะภายนอกเป็นเพศหญิงโดยสมบูรณ์แม้จะมีโครโมโซมเป็น 46XY และยังมีอัณฑะไม่ลงถุง ภาวะเช่นนี้เรียกว่า "testicular feminization" ซึ่งปัจจุบันถือว่าเป็นคำที่ไม่ให้เกียรติ[ต้องการอ้างอิง]และไม่ตรงความหมาย
แหล่งข้อมูลอื่น

Androgen-Insensitivity Syndrome ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
androgen ใน NIH/UW GeneTests
An Australian parent/patient booklet on CAIS
The Secret of My Sex news article
Women With Male DNA All Female news article at ABCnews.com
AIS Support Group AISSG (UK and International)
AIS Support Group (US) เก็บถาวร 2012-05-01 ที่ เวย์แบ็กแมชชีน
AIS Support Group (Australasia)[ลิงก์เสีย]
Intersex Support Forums (US and International)
| --- | --- |
การจำแนกโรค: DICD-10: E34.5 ICD-9-CM: 259.5 OMIM: 312300 Online 'Mendelian Inheritance in Man' (OMIM) 300068 MeSH: D013734 DiseasesDB: 29662
ทรัพยากรภายนอก: MedlinePlus: 001180 eMedicine: ped/2222 GeneReviews: Androgen insensitivity syndrome
กลุ่มภาษาเคลต์ภาคพื้นทวีป

| กลุ่มภาษาเคลต์ภาคพื้นทวีป |
| --- | --- |
(ภูมิศาสตร์)
ภูมิภาค:: ยุโรปภาคพื้นทวีป อานาโตเลีย
การจําแนกทางภาษาศาสตร์:: อินโด-ยูโรเปียนเคลต์กลุ่มภาษาเคลต์ภาคพื้นทวีป
กลุ่มย่อย::   กอล  สเปน-เคลต์  เลปอนติก  นอริก  
กลอตโตลอก:: None
กลุ่มภาษาเคลต์ในยุคเหล็กถึงสมัยโบราณคลาสสิก 1: ภูมิภาคศูนย์กลางยุคเหล็กตอนต้น (ฮัลชตัท -H-, ลาแตนตอนต้น -L-) 2: บริเวณที่คาดว่าเกิดการขยายตัวของชนเคลต์นศตวรรษที่ 4 ก่อน ค.ศ. L: พื้นที่ลาแตน H: พื้นที่ฮัลชตัท I: ไอบีเรีย B: บริติชไอลส์ G: กาลาเตีย ตั้งถิ่นฐานศตวรรษที่ 3 ก่อน ค.ศ. (หลัง 279 ปีก่อน ค.ศ.)
กลุ่มภาษาเคลต์ภาคพื้นทวีป (อังกฤษ: Continental Celtic languages) เป็นชื่อในยุคใหม่ของกลุ่มภาษาเคลต์ที่ตายไปแล้วและเคยใช้พูดในบริเวณภาคพื้นทวีป (ตรงข้ามกับกลุ่มภาษาเคลต์หมู่เกาะที่มีจุดกำเนิดในอังกฤษและไอร์แลนด์) กลุ่มภาษานี้ใช้พูดโดยกลุ่มชนที่ชาวโรมันและกรีกเรียกว่าเกลตอย เคลต์ กอล และกาลาแต ภาษาเหล่านี้ใช้พูดตั้งแต่คาบสมุทรไอบีเรียไปจนถึงคาบสมุทรบอลข่านและเอเชียน้อย ภาษาเหล่านี้ถูกแทนที่ด้วยกลุ่มภาษาเยอรมันและกลุ่มภาษาอิตาลี
ภาษาที่ได้รับการรับรอง

มีความเป็นไปได้ว่าชาวเคลต์พูดภาษาและภาษาย่อยหลายภาษาทั่วยุโรปก่อนสมัยโรมัน แต่มีภาษาจำนวนน้อยเท่านั้นที่ได้รับการรับรอง:
เลปอนติก (ศตวรรษที่ 6 ถึง 4 ก่อน ค.ศ.) ใช้พูดทางใต้ของเทือกเขาแอลป์ มีหลักฐานทางจารึกกับชื่อสถานที่จำนวนหนึ่ง
กอล (ศตวรรษที่ 3 ก่อน ค.ศ. ถึงคริสต์ศตวรรษที่ 5 (?)) เป็นภาษาหลักในพื้นที่กอล มักถือว่าแบ่งออกเป็น 2 ภาษาย่อย ซิสอัลไพน์ (ใช้พูดในบริเวณที่ปัจจุบันคืออิตาลี) และทรานส์อัลไพน์ (ใช้พูดในบริเวณที่ปัจจุบันคือฝรั่งเศส) เหลือหลักฐานในรูปของจารึกและชื่อสถานที่ และชื่อชนเผ่าใในงานเขียนของนักเขียนสมัยคลาสสิก
กาลาเตีย ใช้พูดในภูมิภาคอังการา (ปัจจุบันอยู่ในตุรกีตอนกลาง) นักเขียนสมัยคลาสสิกระบุว่า ภาษานี้มีความคล้ายคลึงกับภาษากอล และมีหลักฐานการรุกรานและตั้งถิ่นฐานโดยชาวเคลต์จากยุโรปในพื้นที่อังการา
นอริก เคยใช้พูดในออสเตรียและสโลวีเนีย พบเอกสารเพียงสองชิ้นเท่านั้น
เคลติเบเรียน หรือ สเปน-เคลต์ตะวันออกเฉียงเหนือ (ศตวรรษที่ 3 ถึง 1 ก่อน ค.ศ.) เป็นชื่อของภาษาที่ใช้ทางตะวันออกเฉียงเหนือของคาบสมุทรไอบีเรีย ในบริเวณต้นน้ำของแม่น้ำคูโร ตาโย ยูคาร์ ตูเรียและเอเบร พบจารึกราว 200 ชิ้นและในชื่อสถานที่ ต่างจากภาษาไอบีเรียที่ไม่ใช่ภาษาตระกูลอินโด-ยูโรเปียนที่ใช้พูดในคาบสมุทรไอบีเรียตะวันตกเฉียงใต้
Gallaecian มีอีกชื่อว่า Gallaic หรือ สเปน-เคลต์ตะวันตกเฉียงเหนือ ปรากฏในชุดจารึกภาษาละตินที่มีศัพท์และประโยคโดดเดี่ยวที่เป็นภาษากลุ่มเคลต์ เคยใช้พูดในคาบสมุทรไอบีเรียตะวันตกเฉียงเหนือ
การใช้ชื่อนี้

กลุ่มภาษาเคลต์ภาคพื้นทวีปเป็นศัพท์ใหม่ที่ใช้เพื่อแยกต่างหากจากกลุ่มภาษาเคลต์หมู่เกาะ แต่ไม่มีหลักฐานว่าเป็นกลุ่มของภาษาที่มีความคล้ายคลึงกัน กลุ่มภาษานี้แบ่งได้เป็นสองกลุ่มย่อยคือกลุ่มจี ได้แก่ภาษาเคลติเบเรียนที่ได้รับอิทธิพลจากภาษาฝรั่งเศสและภาษาสเปนมาก กับภาษาที่เหลือที่จัดเป็นกลุ่มพี
บรรณานุกรม

Ball, M.; Fife, J. (1993). The Celtic Languages. Routledge.
Cowgill, Warren (1975). "The origins of the Insular Celtic conjunct and absolute verbal endings".  ใน H. Rix (บ.ก.). Flexion und Wortbildung: Akten der V. Fachtagung der Indogermanischen Gesellschaft, Regensburg, 9.–14. September 1973. Wiesbaden: Reichert. pp. 40–70. ISBN 3-920153-40-5.
Galliou, Patrick; Jones, Michael (1991). The Bretons. Oxford: Blackwell Publishing. ISBN 0-631-16406-5.
Lambert, Pierre-Yves (1994). La langue gauloise [The Gallic language] (ภาษาฝรั่งเศส). éditions errance. ISBN 978-2877722247.
McCone, Kim (1991). "The PIE stops and syllabic nasals in Celtic". Studia Celtica Japonica. 4: 37–69.
McCone, Kim (1992). "Relative Chronologie: Keltisch".  ใน Beekes, R.; Lubotsky, A.; Weitenberg, J. (บ.ก.). Rekonstruktion und relative Chronologie: Akten Der VIII. Fachtagung Der Indogermanischen Gesellschaft, Leiden, 31. August–4. September 1987. Institut für Sprachwissenschaft der Universität Innsbruck. pp. 12–39. ISBN 3-85124-613-6.
Schrijver, Peter (1995). Studies in British Celtic historical phonology. Amsterdam: Rodopi. ISBN 90-5183-820-4.
Stifter, David (2008). "Old Celtic 2008 (classroom material)". คลังข้อมูลเก่าเก็บจากแหล่งเดิมเมื่อ 5 July 2008.
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
กลุ่มอาการฮาวานา

| ฮาวานาซินโดรม |
| --- | --- |

โรงแรมนาซิออนนาล (The Hotel Nacional) ในฮาวานา หนึ่งในสถานที่ที่พบกลุ่มอาการดังกล่าว
อาการ: ได้ยินเสียงขูดขีดแปลก ๆ, ปวดศีรษะ, สูญเสียการได้ยิน, สูญเสียความทรงจำ และคลื่นเหียนอาเจียน
สาเหตุ: เป็นไปได้สูงว่าเกิดจากคลื่นไมโครเวฟที่ถูกควบคุม
กลุ่มอาการฮาวานา (อังกฤษ: Havana syndrome) เป็นกลุ่มของอาการทางการแพทย์ที่พบในเจ้าหน้าที่สถานทูตของสหรัฐอเมริกาและแคนาดาในประเทศคิวบา มีรายงานอาการต่าง ๆ ครั้งแรกในเดือนสิงหาคม ค.ศ. 2017 เกี่ยวกับเจ้าหน้าที่การทูตชาวอเมริกันและแคนาดาประจำคิวบารายงานปัญหาสุขภาพหลายประการ บางส่วนดำเนินมาตั้งแต่ปี 2016
รัฐบาลสหรัฐอเมริกาอ้างว่าเป็นเพราะประเทศคิวบาพยายามก่อการโจมตีโดยไม่ระบุเป้าหมายนำไปสู่อาการต่าง ๆ เหล่านี้ รัฐบาลสหรัฐได้ตัดสินใจลดจำนวนเจ้าหน้าที่ประจำสถานทูตในคิวบาลงเพื่อตอบสนองต่อเหตุการณ์นี้ ในปี 2018 ผู้แทนการทูตสหรัฐอเมริกาประจำประเทศจีนเริ่มพบปัญหาทางสุขภาพคล้ายคลึงกับที่มีรายงานในคิวบา รวมถึงเจ้าหน้าที่ซีไอเอที่ปฏิบัติหน้าที่ลับ ๆ ในประเทศอื่น ๆ
ผลการศึกษาในกับผู้ป่วยกรณีที่คิวบาในเวลาต่อมาซึ่งเผยแพร่ในวารสาร JAMA ในปี 2018 พบว่าผู้ป่วยมีอาการชัดเจนจากบางรูปแบบของการได้รับบาดเจ็บที่สมอง แต่ไม่สามารถระบุต้นเหตุของการบาดเจ็บดังกล่าวได้ หนึ่งในคณะผู้ศึกษาในชิ้นงานที่ตีพิมพ์ใน JAMA เชื่อว่าอาวุธคลื่นไมโครเวฟเป็น "ผู้ต้องสงสัยอันดับแรก" (a main suspect) ต่อกรณีนี้
ในเดือนธันวาคม 2020 ผลการศึกษาโดยคณะผู้เชี่ยวชาญของกลุ่มสถาบันวิทยาศาสตร์ วิศวกรรมศาสตร์ และแพทยศาสตร์แห่งชาติของสหรัฐ ได้เปิดเผยรายงานสรุปว่าการปล่อยคลื่นไมโครเวฟ “ที่มีการกำหนดเป้าหมายเฉพาะ” (specifically, directed pulsed RF energy) เป็นสาเหตุที่เป็นไปได้มากที่สุดในกรณีของทูตในประเทศคิวบาและประเทศจีน
กลุ่มอาการพาทู

| กลุ่มอาการพาทู (Patau syndrome) |
| --- | --- |
โครโมโซมคู่ที่ 13
บัญชีจำแนกและลิงก์ไปภายนอก
ICD-10: Q91.4-Q91.7
ICD-9: 758.1
DiseasesDB: 13373
eMedicine: ped/{{{eMedicineTopic}}}
กลุ่มอาการพาทู หรือ แฝดสามของโครโมโซมคู่ที่ 13 (อังกฤษ: Patau syndrome, trisomy 13, trisomy D) เป็นโรคที่เกิดจากความผิดปกติของโครโมโซมชนิดหนึ่งโดยเกิดจากความผิดปกติของการเลือกแยกโครโมโซม (nondisjunction) ระหว่างกระบวนการแบ่งเซลล์แบบไมโอซิส บางครั้งเกิดจากการเคลื่อนย้ายโครโมโซมแบบโรเบิร์ตโซเนียน (Robertsonian translocation) โครโมโซมที่ 13 ที่เกินมาจะทำให้มีความผิดปกติของพัฒนาการ เกิดความผิดปกติของหัวใจและไตและความผิดปกติอื่นๆ เช่นภาวะพร่องการเจริญของโครงสร้างบริเวณกึ่งกลางร่างกาย (midline defect) ความเสี่ยงของการเป็นโรคนี้เพิ่มขึ้นตามอายุของมารดาเช่นเดียวกันกับโรคที่เกิดจากความผิดปกติของการเลือกแยกโครโมโซมอื่นๆ เช่นกลุ่มอาการดาวน์และกลุ่มอาการเอ็ดเวิร์ดโดยมีค่าเฉลี่ยอยู่ที่อายุมารดา 31 ปี ประมาณการว่ามีผู้ป่วยกลุ่มอาการพาทูประมาณ 1 ต่อ 10,000 ทารกเกิดมีชีพ
แหล่งข้อมูลอื่น

SOFT USA - Support Organization For Trisomy 18, 13 and Related Disorders,
SOFT UK Support Organisation for Trisomy 13/18 and related disorders
Survivors ~ Living with Trisomy 13 - Patau Syndrome,
"Perinatal Hospice Care - Preparing for birth and death" at The New York Times
Trisomie 13 Germany, English Translation for Trisomie 13 Germany[ลิงก์เสีย]
Trisomy 13 at WebMD
"Choosing Thomas" เก็บถาวร 2010-12-31 ที่ เวย์แบ็กแมชชีน at Dallas Morning News
กระโดดน้ำเวิลด์ซีรีส์

| --- | --- |
กีฬา: กระโดดน้ำ
ก่อตั้ง: ค.ศ. 2007
ทวีป: ระหว่างประเทศ (ฟีน่า)
กระโดดน้ำเวิลด์ซีรีส์ (อังกฤษ: FINA Diving World Series) เป็นการแข่งขันกีฬากระโดดน้ำระหว่างประเทศ อยู่ภายใต้การดูแลของสหพันธ์ว่ายน้ำระหว่างประเทศ จัดขึ้นครั้งแรกในปี ค.ศ. 2007 ในแต่ละปีจะมีการแข่งขันทั้งหมด 4 สนามและผู้ที่มีคะแนนสูงสุดในแต่ละสนามจะเป็นผู้ชนะในการแข่งขัน
การแข่งขันนี้จัดขึ้นเฉพาะนักกีฬาชั้นนำระดับโลกจากการแข่งขันกีฬาโอลิมปิก, กีฬาทางน้ำชิงแชมป์โลก และกีฬากระโดดน้ำเวิลด์คัพ รวมไปถึงนักกีฬาไวล์ดการ์ดจากต่างประเทศที่จะมีสิทธิ์เข้าร่วมในการแข่งขันนี้ได้เท่านั้น
รายชื่อสถานที่จัดการแข่งขัน

| ครั้งที่ | ปี | สนามที่ 1 | สนามที่ 2 | สนามที่ 3 | สนามที่ 4 | สนามที่ 5 | สนามที่ 6 |  |  |
| --- | --- | --- | --- | --- | --- | --- | --- | --- | --- |
| 1 | 2007 |  เชฟฟีลด์ |  เม็กซิโกซิตี |  หนานจิง | — | — | — |  |  |
| 2 | 2008 |  ตีฮัวนา |  เชฟฟีลด์ |  หนานจิง | — | — | — |  |  |
| 3 | 2009 |  โดฮา |  ฉางโจว |  เชฟฟีลด์ |  ติฆัวนา | — | — |  |  |
| 4 | 2010 |  ชิงเต่า |  เบรากรุซ |  เบรากรุซ | — | — | — |  |  |
| 5 | 2011 |  มอสโก |  ปักกิ่ง |  เชฟฟีลด์ |  กัวดาลาฮารา | — | — |  |  |
| 6 | 2012 |  ดูไบ |  ปักกิ่ง |  มอสโก |  ติฆัวนา | — | — |  |  |
| 7 | 2013 |  ปักกิ่ง |  ดูไบ |  เอดินบะระ |  มอสโก |  กัวดาลาฮารา |  กัวดาลาฮารา |  |  |
| 8 | 2014 |  ปักกิ่ง |  กว่างโจว |  ลอนดอน |  มอสโก |  วินด์เซอร์ |  มอนเตร์เรย์ |  |  |
| 9 | 2015 |  ปักกิ่ง |  ดูไบ |  คาซัน |  ลอนดอน |  วินด์เซอร์ |  เมริดา  |  |  |
| 10 | 2016 |  ปักกิ่ง |  ดูไบ |  วินด์เซอร์ |  คาซัน | — | — |  |  |
| 11 | 2017 |  ปักกิ่ง |  กว่างโจว |  คาซัน |  วินด์เซอร์ | — | — |  |  |
| 12 | 2018 |  ปักกิ่ง |  ฟูจิ |  มอนทรีออล |  คาซัน | — | — | — | — |
| 13 | 2019 |  ซางามิฮาระ |  ปักกิ่ง |  มอนทรีออล |  คาซัน |  ลอนดอน | — |  |  |
| 14 | 2020 |  มอนทรีออล |  คาซัน |  ลอนดอน | — | — | — | — |  |
|  | 2021 | ไม่ได้จัดการแข่งขัน | ไม่ได้จัดการแข่งขัน | ไม่ได้จัดการแข่งขัน | ไม่ได้จัดการแข่งขัน | ไม่ได้จัดการแข่งขัน | ไม่ได้จัดการแข่งขัน | ไม่ได้จัดการแข่งขัน |  |
| 15 | 2022 |  มอนทรีออล |  คาซัน |  อู่ฮั่น |  จูไห่ | — | — | — |  |
สรุปผลการแข่งขัน > ชาย > สปริงบอร์ด 3 เมตร

| ปี | เหรียญทอง | เหรียญเงิน | เหรียญทองแดง |
| --- | --- | --- | --- |
| 2007 |  ฉิน ไข่ (CHN) |  อาแล็กซ็องดร์ แดสปาตี (CAN) |  เหอ ชง (CHN) |
| 2008 |  ฉิน ไข่ (CHN) |  เหอ ชง (CHN) |  ยาเอล กัสติโย (MEX) |
| 2009 |  ฉิน ไข่ (CHN) |  จาง ซินหฺวา (CHN) | ไม่มีผู้รับรางวัล เนื่องจากได้อันดับที่ 2 ร่วม |
| 2009 |  ฉิน ไข่ (CHN) |  ยาเอล กัสติโย (MEX) | ไม่มีผู้รับรางวัล เนื่องจากได้อันดับที่ 2 ร่วม |
| 2010 |  ฉิน ไข่ (CHN) |  ยาเอล กัสติโย (MEX) |  อาแล็กซ็องดร์ แดสปาตี (CAN) |
| 2011 |  ฉิน ไข่ (CHN) |  เหอ ชง (CHN) |  ยาเอล กัสตีโย (MEX) |
| 2012 |  เหอ ชง (CHN) |  ฉิน ไข่ (CHN) |  อีลียา ซาคารอฟ (RUS) |
| 2013 |  ยาเอล กัสติโย (MEX) |  เหอ ชง (CHN) |  อีลียา ควาชา (UKR) |
| 2014 |  เหอ ชง (CHN) |  อีลียา ควาชา (UKR) |  แจ็ก ลอ (GBR) |
| 2015 |  แจ็ก ลอ (GBR) |  พัทริค เฮาส์ดิง (GER) |  เฉา ยฺเหวียน (CHN) |
| 2016 |  เฉา ยฺเหวียน (CHN) |  เหอ เชา (CHN) |  โรมเมล ปาเชโก (MEX) |
| 2017 |  เซี่ย ซืออี้ (CHN) |  แจ็ก ลอ (GBR) |  เฉา ยฺเหวียน (CHN) |
| 2018 |  เฉา ยฺเหวียน (CHN) |  เซี่ย ซืออี้ (CHN) |  อีลียา ซาฮารอฟ (RUS) |
| 2019 |  แจ็ก ลอ (GBR) |  เซี่ย ซืออี้ (CHN) |  เฉา ยฺเหวียน (CHN) |
สรุปผลการแข่งขัน > ชาย > แฟลตฟอร์ม 10 เมตร

| ปี | เหรียญทอง | เหรียญเงิน | เหรียญทองแดง |
| --- | --- | --- | --- |
| 2007 |  โจว ลฺหวี่ซิน (CHN) |  หลิน เยฺว่ (CHN) |  โฆเซ เกร์เร (CUB) |
| 2008 |  โจว ลฺหวี่ซิน (CHN) |  เคนเกลร์ อากิร์เร (CUB) |  ทอม เดลีย์ (GBR) |
| 2009 |  ชิว ปัว (CHN) |  แมตทิว มิตแชม (AUS) |  ทอม เดลีย์ (GBR) |
| 2010 |  ชิว ปัว (CHN) |  เฆร์มัน ซันเชซ (MEX) |  อะเลคเซย์ ครัฟเชนโก (RUS) |
| 2011 |  ชิว ปัว (CHN) |  ซาชา ไคลน์ (GER) |  ทอม เดลีย์ (GBR) |
| 2012 |  ทอม เดลีย์ (GBR) |  เดวิด บูเดีย (USA) |  ซาชา ไคลน์ (GER) |
| 2013 |  วิคตอร์ มีนีบาเยฟ (RUS) |  อิบัน การ์เซีย (MEX) |  หลิน เยฺว่ (CHN) |
| 2014 |  วิคตอร์ มีนีบาเยฟ (RUS) |  ชิว ปัว (CHN) |  ทอม เดลีย์ (GBR) |
| 2015 |  หยาง เจี้ยน (CHN) |  ทอม เดลีย์ (GBR) |  ชิว ปัว (CHN) |
| 2016 |  เฉิน อ้ายเซิน (CHN) |  ทอม เดลีย์ (GBR) |  เดวิด บูเดีย (USA) |
| 2017 |  เฉิน อ้ายเซิน (CHN) |  หยาง ห่าว (CHN) |  ทอม เดลีย์ (GBR) |
| 2018 |  หยาง เจี้ยน (CHN) |  อะเลคซันดร์ บอนดาร์ (RUS) |  นีคีตา ชเลย์เฮียร์ (RUS) |
| 2019 |  ทอม เดลีย์ (GBR) |  หยาง เจี้ยน (CHN) |  อะเลคซันดร์ บอนดาร์ (RUS) |
สรุปผลการแข่งขัน > ชาย > ซิงโครไนซ์สปริงบอร์ด 3 เมตร

| ปี | เหรียญทอง | เหรียญเงิน | เหรียญทองแดง |
| --- | --- | --- | --- |
| 2007 |  ฉิน ไข่ & หวัง ฟง (CHN) |  อาแล็กซ็องดร์ แดสปาตี & อาตูโร มิรันดา (CAN) |  ฆอร์เฆ เบตันกูร์ต & เอริก ฟอร์นาริส (CUB) |
| 2008 |  ฉิน ไข่ & หวัง ฟง (CHN) |  ดมีตรี ซาอูติน & ยูริ คูนาคอฟ (RUS) |  เบน สเวน & นิโคลัส รอบินสัน-เบเกอร์ (GBR) |
| 2009 |  ฉิน ไข่ (CHN) |  เบน สเวน & นิโคลัส รอบินสัน-เบเกอร์ (GBR) |  ซาชา ไคลน์ (GER) |
| 2010 |  ฉิน ไข่ & จาง ซินหฺวา (CHN) |  ดมีตรี ซาอูติน & ยูริ คูนาคอฟ (RUS) |  ชเตฟัน เฟค & พัทริค เฮาส์ดิง (GER) |
| 2011 |  ยาเอล กัสติโย & ดาเนียล อิสลัส (MEX) |  พัทริค เฮาส์ดิง & ชเตฟัน เฟค (GER) | ไม่มีผู้รับรางวัล เนื่องจากได้อันดับที่ 2 ร่วม |
| 2011 |  ยาเอล กัสติโย & ดาเนียล อิสลัส (MEX) |  อีลียา ควาชา & โอเลคซีย์ ปรีโกรอฟ (UKR) | ไม่มีผู้รับรางวัล เนื่องจากได้อันดับที่ 2 ร่วม |
| 2011 |  ยาเอล กัสติโย & ดาเนียล อิสลัส (MEX) |  ฉิน ไข่ & หลัว หฺยวี่ทง (CHN) | ไม่มีผู้รับรางวัล เนื่องจากได้อันดับที่ 2 ร่วม |
| 2012 |  อีลียา ควาชา & โอเลกซีย์ ปรีโกรอฟ (UKR) |  ฉิน ไข่ & หลัว หฺยวี่ทง (CHN) |  พัทริค เฮาส์ดิง & ชเตฟัน เฟค (GER) |
| 2012 |  โอเลคซันดร์ ฮอร์ชโกโวซอฟ & โอเลค โกโลดีย์ (UKR) |  ฉิน ไข่ & หลัว หฺยวี่ทง (CHN) |  พัทริค เฮาส์ดิง & ชเตฟัน เฟค (GER) |
| 2013 |  ฉิน ไข่ & หลัว หฺยวี่ทง (CHN) |  อีลียา ควาชา & โอเลคซีย์ ปรีโกรอฟ (UKR) |  ยาเอล กัสติโย & ดาเนียล อิสลัส (MEX) |
| 2013 |  หลี่ ซื่อซิน & เหอ เชา (CHN) |  โอเลคซันดร์ ฮอร์ชโกโวซอฟ & โอเลค โกโลดีย์ (UKR) |  ยาเอล กัสติโย & ดาเนียล อิสลัส (MEX) |
| 2014 |  เฉา ยฺเหวียน & หลิน เยฺว่ (CHN) |  พัทริค เฮาส์ดิง & ชเตฟัน เฟค (GER) |  อีบัน การ์เซีย & เคร์มัน ซานเชซ (MEX) |
| 2014 |  หยาง เจี้ยน & เฉิน อ้ายเซิน (CHN) |  พัทริค เฮาส์ดิง & ชเตฟัน เฟค (GER) |  อีบัน การ์เซีย & เคร์มัน ซานเชซ (MEX) |
| 2014 |  ไถ เสี่ยวหู่ & หยาง ห่าว (CHN) |  พัทริค เฮาส์ดิง & ชเตฟัน เฟค (GER) |  อีบัน การ์เซีย & เคร์มัน ซานเชซ (MEX) |
| 2015 |  เฉา ยฺเหวียน & ฉิน ไข่ (CHN) |  ยาอีร์ โอกัมโป & โรมเมล ปาเชโก (MEX) |  พัทริค เฮาส์ดิง & สเตฟาน เฟค (GER) |
| 2015 |  เหอ ชง & เหอ เชา (CHN) |  ยาอีร์ โอกัมโป & โรมเมล ปาเชโก (MEX) |  พัทริค เฮาส์ดิง & สเตฟาน เฟค (GER) |
| 2016 |  โอเลคซันดร์ ฮอร์ชโกโวซอฟ & อีลียา ควาชา (UKR) |  แจ็ก ลอ & คริส เมียร์ส (GBR) |  โรมเมล ปาเชโก & ยาอีร์ โอกัมโป (MEX) |
| 2017 |  เฉา ยฺเหวียน & เซี่ย ซืออี้ (CHN) |  เยฟเกนี คุซเนซอฟ & อีลียา ซาฮารอฟ (RUS) |  แจ็ก ลอ & คริส เมียร์ส (GBR) |
| 2018 |  เฉา ยฺเหวียน & เซี่ย ซืออี้ (CHN) |  เยฟเกนี คุซเนซอฟ & อีลียา ซาฮารอฟ (RUS) |  โอเลคซันดร์ ฮอร์ชโกโวซอฟ & มักซิม ดอลฮอฟ (UKR) |
| 2019 |  จีน (CHN) | ไม่มีผู้รับรางวัล เนื่องจากได้อันดับที่ 1 ร่วม |  แคนาดา (CAN) |
| 2019 |  เม็กซิโก (MEX) | ไม่มีผู้รับรางวัล เนื่องจากได้อันดับที่ 1 ร่วม |  รัสเซีย (RUS) |
สรุปผลการแข่งขัน > ชาย > ซิงโครไนซ์แฟลตฟอร์ม 10 เมตร

| ปี | เหรียญทอง | เหรียญเงิน | เหรียญทองแดง |
| --- | --- | --- | --- |
| 2007 |  หลิน เยฺว่ & หว่อ เหลียง (CHN) |  โฆเซ เกร์รา & เอริก ฟอร์นาริส (CUB) |  ทอมัส ฟินคุม & เดวิด บูเดีย (USA) |
| 2008 |  คอนสตันติน ฮันเบคอฟ & โอเลก วีคูลอฟ (RUS) |  โฆเซ เกร์รา & เอริก ฟอร์นาริส (CUB) |  ทอมัส ฟินคุม & เดวิด บูเดีย (USA) |
| 2009 |  พัทริค เฮาส์ดิง & ซาชา ไคลน์ (GER) |  โฆเซ เกร์รา & เจอินเกลร์ อากิร์เร (CUB) |  หลิน เยฺว่ & หว่อ เหลียง (CHN) |
| 2010 |  จาง เยียนเฉฺวียน & เฉา ยฺเหวียน (CHN) |  พัทริค เฮาส์ดิง & ซาชา ไคลน์ (GER) |  โฆเซ เกร์รา & เจอินเกลร์ อากิร์เร (CUB) |
| 2011 |  พัทริค เฮาส์ดิง & ซาชา ไคลน์ (GER) |  โฆเซ เกร์รา & เจอินเกลร์ อากิร์เร (CUB) |  ทอม เดลีย์ & ปีเตอร์ วอเทอร์ฟิลด์ (GBR) |
| 2011 |  พัทริค เฮาส์ดิง & ซาชา ไคลน์ (GER) |  โฆเซ เกร์รา & เจอินเกลร์ อากิร์เร (CUB) |  อิบัน การ์เซีย & เฮร์มาน ซานเชซ (MEX) |
| 2012 |  ทอม เดลีย์ & ปีเตอร์ วอเทอร์ฟิลด์ (GBR) |  พัทริค เฮาส์ดิง & ซาชา ไคลน์ (GER) | ไม่มีผู้รับรางวัล เนื่องจากได้อันดับที่ 2 ร่วม |
| 2012 |  ทอม เดลีย์ & ปีเตอร์ วอเทอร์ฟิลด์ (GBR) |  เดวิด บูเดีย & นิก แมกครอรี (USA) | ไม่มีผู้รับรางวัล เนื่องจากได้อันดับที่ 2 ร่วม |
| 2013 |  วิคตอร์ มีนีบาเยฟ & อาร์ตอม เชซาคอฟ (RUS) |  โฆเซ เกร์รา & เจอินเกลร์ อากิร์เร (CUB) |  อิบัน การ์เซีย & อาดัน ซูญิกา (MEX) |
| 2013 |  วิคตอร์ มีนีบาเยฟ & อาร์ตอม เชซาคอฟ (RUS) |  โฆเซ เกร์รา & เจอินเกลร์ อากิร์เร (CUB) |  อิบัน การ์เซีย & เฮร์มาน ซานเชซ (MEX) |
| 2014 |  เฉา ยฺเหวียน & หลิน เยฺว่ (CHN) |  พัทริค เฮาส์ดิง & ซาชา ไคลน์ (GER) |  อิบัน การ์เซีย & เฮร์มาน ซานเชซ (MEX) |
| 2014 |  หยาง เจี้ยน & เฉิน อ้ายเซิน (CHN) |  พัทริค เฮาส์ดิง & ซาชา ไคลน์ (GER) |  อิบัน การ์เซีย & เฮร์มาน ซานเชซ (MEX) |
| 2014 |  ไถ เสี่ยวหู่ & หยาง ห่าว (CHN) |  พัทริค เฮาส์ดิง & ซาชา ไคลน์ (GER) |  อิบัน การ์เซีย & เฮร์มาน ซานเชซ (MEX) |
| 2015 |  หลิน เยฺว่ & เฉิน อ้ายเซิน (CHN) |  ซาชา ไคลน์ & พัทริค เฮาส์ดิง (GER) |  เฮร์มาน ซานเชซ & อิบัน การ์เซีย (MEX) |
| 2015 |  หลิน เยฺว่ & หยาง เจี้ยน (CHN) |  ซาชา ไคลน์ & พัทริค เฮาส์ดิง (GER) |  เฮร์มาน ซานเชซ & อิบัน การ์เซีย (MEX) |
| 2015 |  ไถ เสี่ยวหู่ & เลียน จฺวิ้นเจี๋ย (CHN) |  ซาชา ไคลน์ & พัทริค เฮาส์ดิง (GER) |  เฮร์มาน ซานเชซ & อิบัน การ์เซีย (MEX) |
| 2016 |  เฉิน อ้ายเซิน & หลิน เยฺว่ (CHN) |  แดเนียล กูดเฟลโลว์ & ทอม เดลีย์ (GBR) |  โอเลคซันดร์ ฮอร์ชโกโวซอฟ & มักซิม ดอลฮอฟ (UKR) |
| 2017 |  เฉิน อ้ายเซิน & หยาง ห่าว (CHN) |  ซาชา ไคลน์ & พัทริค เฮาส์ดิง (GER) |  อะเลคซันดร์ บอนดาร์ & วิคตอร์ มีนีบาเยฟ (RUS) |
| 2018 |  อะเลคซันดร์ บอนดาร์ & วิคตอร์ มีนีบาเยฟ (RUS) |  เลคซันดร์ ฮอร์ชโกโวซอฟ & มักซิม ดอลฮอฟ (UKR) |  เฉิน อ้ายเซิน & หยาง ห่าว (CHN) |
| 2018 |  อะเลคซันดร์ บอนดาร์ & วิคตอร์ มีนีบาเยฟ (RUS) |  เลคซันดร์ ฮอร์ชโกโวซอฟ & มักซิม ดอลฮอฟ (UKR) |  ชิว ปัว & หยาง เจี้ยน (CHN) |
| 2019 |  จีน (CHN) |  รัสเซีย (RUS) |  บริเตนใหญ่ (GBR) |
สรุปผลการแข่งขัน > หญิง > สปริงบอร์ด 3 เมตร

| ปี | เหรียญทอง | เหรียญเงิน | เหรียญทองแดง |
| --- | --- | --- | --- |
| 2007 |  กัว จิงจิง (CHN) |  ยูลียา ปาฮาลีนา (RUS) |  อู๋ หมิ่นเสีย (CHN) |
| 2008 |  อู๋ หมิ่นเสีย (CHN) |  อันนา ลินด์แบร์ย (SWE) |  กัว จิงจิง (CHN) |
| 2009 |  เหอ จือ (CHN) |  ชาร์ลีน สแตรทตัน (AUS) |  เคลซี ไบรอันต์ (USA) |
| 2010 |  เหอ จือ (CHN) |  ปาโอลา เอสปิโนซา (MEX) |  เจนนิเฟอร์ อาเบล (CAN) |
| 2011 |  เหอ จือ (CHN) |  เจนนิเฟอร์ อาเบล (CAN) |  ตานีอา กัญโญโต (ITA) |
| 2012 |  เหอ จือ (CHN) |  ตานีอา กัญโญโต (ITA) |  อู๋ หมิ่นเสีย (CHN) |
| 2013 |  เหอ จือ (CHN) |  ลาอูรา ซานเชซ (MEX) |  โอเลนา เฟโดโรวา (UKR) |
| 2014 |  หวัง หาน (CHN) |  เหอ จือ (CHN) |  ตานีอา กัญโญโต (ITA) |
| 2015 |  เจนนิเฟอร์ อาเบล (CAN) |  ซือ ถิงเหมา (CHN) |  เหอ จือ (CHN) |
| 2016 |  ซือ ถิงเหมา (CHN) |  แมดดิสัน คีนีย์ (AUS) | ไม่มีผู้รับรางวัล เนื่องจากได้อันดับที่ 2 ร่วม |
| 2016 |  ซือ ถิงเหมา (CHN) |  เจนนิเฟอร์ อาเบล (CAN) | ไม่มีผู้รับรางวัล เนื่องจากได้อันดับที่ 2 ร่วม |
| 2017 |  ซือ ถิงเหมา (CHN) |  แมดดิสัน คีนีย์ (AUS) |  เจนนิเฟอร์ อาเบล (CAN) |
| 2018 |  ซือ ถิงเหมา (CHN) |  หวัง หาน (CHN) |  เจนนิเฟอร์ อาเบล (CAN) |
| 2019 |  เจนนิเฟอร์ อาเบล (CAN) |  หวัง หาน (CHN) |  ซือ ถิงเหมา (CHN) |